Държавен вестник, бр. 61, 2014 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  61
на химикали (REACH), за създаване на Ев­
ропейската агенция по химикали, за изме­
нение на Директива 1999/45/ЕО и за отмяна 
на Регламент (ЕИО) № 793/93 на Съвета и 
Регламент (ЕО) № 1488/94 на Комисията, 
както и на Директива 76/769/ЕИО на Съвета 
и директиви 91/155/ЕИО, 93/67/ЕИО, 93/105/
ЕО и 2000/21/ЕО на Комисията (ОВ, L 396/1 
от 29 май 2007 г.), наричан по-нататък „Ре­
гламент (ЕО) № 1907/2006“;
б) създават се т. 5 и 6:
„5. Министерството на околната среда и 
водите – по изпълнението на изискванията 
на Регламент (ЕО) № 1907/2006;
6. Изпълнителната агенция „Главна ин­
спекция по труда“ към министъра на труда 
и социалната политика – по изпълнение на 
изискванията на Регламент (ЕО) № 1907/2006.“
2. В ал. 2 думите „ал. 1, т. 2, 3 и 4“ се 
заменят с „ал. 1, т. 2 – 6“.
3. В ал. 4 в текста преди т. 1 думите „ал. 1, 
т. 2, 3 и 4“ се заменят с „ал. 1, т. 2 – 6“.
§ 43. В глава пета, раздел II се създават 
чл. 103а, 103б и 103в:
„Чл. 103а. Разпоредбите на този раздел имат 
за цел да осигурят защита на потребителите 
при доставката на стоки, прехвърлянето на 
риска, съответствието на стоката с договора 
за продажба, гаранцията на стоките, предос­
тавени по този закон, и търговските гаранции.
Чл. 103б. (1) Търговецът е длъжен да достави 
стоките, като ги предаде на потребителя без 
неоправдано забавяне в срок не по-късно от 
30 дни, считано от сключването на договора, 
освен ако страните са уговорили друго.
(2) Когато търговецът не достави и предаде 
стоките в срока, определен в договора, или 
в рамките на срока по ал. 1, потребителят 
изисква от него доставката и предаването на 
стоките да бъде извършена в допълнително 
определен срок в зависимост от обстоятел­
ствата. Ако търговецът не достави и предаде 
стоките в този допълнително определен срок, 
потребителят има право да развали договора.
(3) Разпоредбата на ал. 2 не се прилага за 
договори за продажба, когато:
1. търговецът е отказал да достави сто­
ките, или
2. доставката на стоките в рамките на 
уговорения срок на доставка е от съществено 
значение за потребителя, като се вземат пред­
вид всички обстоятелства при сключването 
на договора, или
3. потребителят е уведомил търговеца преди 
сключването на договора, че е от съществе­
но значение доставката да бъде направена 
на точно определена дата или най-късно до 
определена дата. 
(4) Ако в случаите по ал. 3 търговецът 
не достави и предаде стоките в уговорения 
с потребителя срок или в рамките на срока 
по ал. 1, потребителят има право незабавно 
да развали договора.
(5) При разваляне на договора за продажба 
търговецът е длъжен да възстанови на по­
требителя без неоправдано забавяне всички 
суми, платени по договора.
(6) При разваляне на договора за продажба 
по ал. 2 – 4 потребителят може да претендира 
за обезщетение или неустойка по общия ред.
Чл. 103в. (1) При договори, при които 
търговецът изпраща стоките на потребите­
ля, рискът от загуба или повреда на стоките 
преминава върху потребителя в момента, в 
който потребителят или посочено от него 
трето лице, различно от превозвача, приеме 
стоките. 
(2) Когато потребителят е избрал превоз­
вач и му е възложил да превози стоките, но 
избраният от потребителя превозвач не е сред 
превозвачите, предложени от търговеца, рискът 
преминава върху потребителя при предаване 
на стоките на избрания от него превозвач. В 
случай на загуба или повреда потребителят 
може да претендира за обезщетение или не­
устойка към превозвача.“
§ 44. В чл. 104, ал. 2 думите „Европейската 
общност“ се заменят с „Европейския съюз“.
§ 45. В чл. 114 се правят следните измене­
ния и допълнения:
1. Създава се нова ал. 3:
„(3) Търговецът е длъжен да удовлетвори 
искане за разваляне на договора и да възста­
нови заплатената от потребителя сума, когато 
след като е удовлетворил три рекламации на 
потребителя чрез извършване на ремонт на 
една и съща стока, в рамките на срока на 
гаранцията по чл. 115, е налице следваща по­
ява на несъответствие на стоката с договора 
за продажба.“ 
2. Досегашната ал. 3 става ал. 4.
§ 46. В чл. 117 се правят следните измене­
ния и допълнения:
1. Алинея 1 се изменя така:
„(1) Търговска гаранция е всяко задълже­
ние, поето от търговеца или производителя 
към потребителя в допълнение към неговото 
задължение по този закон да осигури съответ­
ствие на стоката с договора за продажба, да 
възстанови заплатената сума или да замени 
или поправи стоката, или да предостави друг 
вид обслужване, свързано със стоката, ко­
гато тя не отговаря на спецификациите или 
евентуално на други изисквания, несвързани 
със съответствието на стоката с договора за 
продажба, посочени в заявлението за предоста­
вяне на търговска гаранция или в съответната 
реклама, направена в момента на сключване 
или преди сключване на договора.“